"***Mako Mermaids: An H2O Adventure***" (Netflix), "***Mako: Island Of Secrets***" (en Australia) ou mundialmente coñecida como "***Mako Mermaids***" (traducido ó galego como "As sereas de Mako") é unha serie de aventuras para nenos e adolescentes. Xurdiu como un spin-off de H2O: Just Add Water, estreada orixinalmente o 26 de xullo do 2013 en todos os territorios de Netflix e en Australia pola cadea Network Ten. A súa estrea en España foi no 28 de outubro do 2013 en Disney Channel. A segunda tempada empezouse a filmar en febreiro do 2014, e a súa estrea foi no 13 de febreiro do 2015 os 13 primeiros episodios en todos os territorios de Netflix, e no 29 de maio os 13 episodios restantes. Os episodios da terceira tempada estreáronse no 27 de maio do 2016 tamén en Netflix, e a serie rematou. A serie tivo tres tempadas, as dúas primeiras con 26 episodios e a derradeira con 16. Está planeada unha película para estrearse proximamente, que dará fin á serie.

Historia
--------

***Mako Mermaids*** (As sereas de Mako) conta as aventuras das sereas Lyla, Sirena e Nixie, que forman parte dun grupo de sereas que viven nas augas da ficticia Illa de Mako. Como novos membros do grupo, a súa tarefa é protexe-lo estanque da Lúa e preservalo dos intrusos. Pero unha noite de lúa chea, as travesas sereas descoidan os seus deberes e Zac, un mozo humano de 16 anos natural de alí, entra no estanque da Lúa e establece unha conexión especial con Mako, as súas pernas convértense nunha cola de peixe cando toca a auga e comeza a ter poderes, converténdose nun tritón.

O grupo de sereas vese forzado a deixa-la illa de Mako e como resultado, Lyla, Sirena e Nixie ven marxinadas do grupo, polo que o trío de sereas saben que só poderán ser aceptadas de novo no grupo se Zac for humano de novo; deberán aventurarse na terra, ter pernas e quita-los poderes de Zac ou serán excluídas para sempre.

Televisión
----------

Aínda que algúns episodios da primeira tempada da serie se estreasen na páxina web *Netflix* as emisións oficiais da primeira tempada da serie estreáronse na canle australiana Network Ten o 8 de novembro do 2013 ás 8 da noite, e máis tarde a serie estreouse na canle pública australiano Eleven os domingos ás 11 da mañá. A segunda tempada estreouse o 13 de febreiro do 2015 os 13 primeiros episodios, e estreáronse os 13 episodios restantes o 29 de maio dese mesmo ano. Toda a terceira tempada estreouse na web de Netflix o 27 de maio do 2016.

En España a primeira tempada foi estreada o 28 de outubro do 2013 pola canle Disney Channel e finalizou a finais dese mesmo ano. A segunda tempada foi estreada o 29 de xuño do 2015 tamén pola canle Disney Channel.

Personaxes
----------

### Personaxes principais

| Actor | Personaxe | Episodios | Tempadas |
| --- | --- | --- | --- |
| Lucy Fry | *Lyla* | 26 | 1 |
| Amy Ruffle | *Sirena* | 52 | 1, 2 |
| Ivy Latimer | *Nixie* | 26 | 1 |
| Chai Romruen | *Zac Blakely* | 52 | 1, 2, 3 |
| Isabel Durant | *Ondina* | 26 | 2, 3 |
| Allie Bertram | *Mimmi* | 26 | 2, 3 |
| Gemma Forsyth | *Evie* | 38 | 1, 2, 3 |
| Alex Cubis | *Erik* | 26 | 2 |
| Linda Ngo | *Weilan* | *Descoñecido* | 3 |

### Personaxes recorrentes

| Actor | Personaxe | Ocupación | Episodios | Tempadas |
| --- | --- | --- | --- | --- |
| Dominic Deutscher | *Cam* | Mellor amigo de Zac | 52 | 1, 2, 3 |
| Kerith Atkinson | *Rita Santos* | Directora | 50 | 1, 2, 3 |
| Rowan Hills | *David* | Empregado do "Ocean Café" | 34 | 1, 2, 3 |
| Brooke Nichole Lee | *Carly* | Empregada do "Ocean Café" | 11 | 1, 2, 3 |
| Jenna Rosenow | *Acquata* | Irmá de Sirena | 3 | 1 |

Produción
---------

O programa é derivado da serie H2O: Just Add Water, emitida en máis de 160 territorios en todo o mundo; e pódese atopar unha conexión entre Mako Mermaids e H2O nos derradeiros dous episodios da serie, onde Rikki fai unha aparición especial. O orzamento inicial da serie foi de 12,5 millóns de dólares. As colas son moito máis lixeiras que as usadas en H2O, xa que as de H2O pesaban 40 kg e as de Mako Mermaids só 12 kg.

A serie foi filmada do 8 de maio do 2012 até o 12 de outubro do mesmo ano. Os primeiros 13 episodios estreáronse en Netflix, para unha audiencia internacional de 120 países. Os últimos 13 episodios estreáronse o 15 de setembro do mesmo ano.

En España estreouse co nome *As sirenas de Mako* o 28 de outubro do 2013 en Disney Channel ás 18:30 horas.

Episodios
---------

### Tempada 1

1. Expulsadas (*Outcasts*)
2. Obtendo pernas (*Getting Legs*)
3. Coñecendo a Rita (*Meeting Rita*)
4. Lyla soa (*Lyla Alone*)
5. Xistra (*Blizzard*)
6. Cola de golfiño (*Dolphin Tale*)
7. A festa da piscina de Zac (*Zac's Pool Party*)
8. O regreso de Zac a Mako (*Zac's Return to Mako*)
9. Canción de serea (*The Siren*)
10. Zac volve a Mako de novo (*Zac Returns to Mako*)
11. Non creo nas sereas (*I Don't Believe in Mermaids*)
12. Pechar a chamada (*Close Call*)
13. Traizón (*Betrayal*)
14. Liñas de batalla (*Battlelines*)
15. O segredo de Sirena (*Sirena's Secret*)
16. Treguas (*Truce*)
17. O Anel de Lúa 2 (*Moon Ring 2*)
18. O plan do tridente (*The Trident Job*)
19. Onde está o botón de acender? (*Where's the On Button?*)
20. Nada para esconder (*Nowhere to Hide*)
21. O regreso de Acquata (*Acquata Returns*)
22. Evie ó cadrado (*Evie Times Two*)
23. A elección de Zac (*Zac's Choice*)
24. Confianza (*Trust*)
25. Traizoados (*Betrayed*)
26. Hora da decisión final (*Decision Time*)

### Tempada 2

Lyla, Nixie e Sirena conseguen volver ó grupo, pero Lyla e Nixie deixan a serie tentando ter unha vida nova. Zac e Evie aínda están xuntos, vivindo grandes aventuras. Sirena non pode coidar do estanque da lúa soa, e o grupo chama dúas sereas novas para substituír Lyla e Nixie: Ondina e Mimmi. As tres coidan do estanque da lúa e fanse grandes amigas. Entón Ondina e Mimmi foxen da illa de Mako con Sirena co intento de reconverter Zac en humano. Pero a conexión entre Zac e Mako é cada vez máis forte. Se non tiveren éxito, nunca romperán a súa conexión nin salvarán Mako. Durante a lúa chea, tratan de elimina-los seus poderes, e Evie decide intervir e de súpeto convértese nunha serea. Ó final, as tres sereas quedan de novo con Rita e Poseidón.

1. O sétimo ciclo (*The Seventh Cycle*)
2. Unha situación pegañenta (*Sticky Situation*)
3. Descubrimento (*Discovery*)
4. Unha nova cola (*A New Tail*)
5. Malo para o negocio (*Bad for Business*)
6. Mares tempestuosos (*Stormy Seas*)
7. O espertar (*Awakening*)
8. Escola de terra (*Land School*)
9. Polisón (*Stowaway*)
10. Gardando o segredo (*Keeping the Secret*)
11. Só tan novo como te sentes (*Only As Young As You Feel*)
12. Tamaño xigante (*Supersized*)
13. Reunión (*Reunion*)
14. Un novo home (*A New Man*)
15. Coidado co que desexas (*Careful What You Wish For*)
16. Primeira cita (*First Date*)
17. O código de tritón (*The Merman Code*)
18. Ligazón de serea (*Mermaid Link*)
19. Sorpresa! (*Surprise!*)
20. O traballo (*The Job*)
21. Novas ordes (*New Orders*)
22. O último baile (*The Last Dance*)
23. Quedar ou ir (*Stay or Go*)
24. A verdade sobre Evie (*The Truth About Evie*)
25. A pedra do tridente (*The Trident Stone*)
26. O elixido (*The Chosen One*)

### Tempada 3

Cando unha serea chinesa, Weilan, libera accidentalmente un dragón de auga, ela foxe á illa de Mako mentres que a persegue a criatura. Ondina, Mimmi e Weilan deben defende-la illa de Mako e a costa dourada da súa destrución.

1. Unha visita do leste (*A Visit From The East*)
2. Ver para crer (*Seeing Is Believing*)
3. Receita do éxito (*Recipe for Success*)
4. A limpar (*Mopping Up*)
5. A caixa do crebacabezas (*The Puzzle Box*)
6. Novos inicios (*New Beginnings*)
7. Cambio de rumbo (*Turning the Tide*)
8. O camiño do dragón (*The Way of the Dragon*)
9. O investimento da fortuna (*Reversal of Fortune*)
10. A confusión dos desexos coa realidade (*Wishful Thinking*)
11. Perdido e atopado (*Lost and Found*)
12. Problemas de confianza (*Trust Issues*)
13. A deixalo ir (*Letting Go*)
14. A idade antes que a beleza (*Age Before Beauty*)
15. A lenda de Jiao Long (*The Legend of Jiao Long*)
16. Regreso a casa (*Homecoming*)

Notas
-----

1. 1 2 3  "Tempada 2 de "Mako Mermaids"". Arquivado dende o orixinal o 14 de xullo de 2018. Consultado o 07 de xullo de 2015.
2. ↑  Jonathan M. Shiff lands global Netflix roll-out for Mako Mermaids
3. ↑  Netflix estrea en xullo *Mako Mermaids*, un spin-off de *H2O*

Ligazóns externas
-----------------

* Web oficial de *Mako Mermaids* Arquivado 17 de xullo de 2015 en Wayback Machine.
* *Mako Mermaids* en *Australian Television*
* *Mako Mermaids* en TV.com Arquivado 10 de xullo de 2015 en Wayback Machine.

|  |  |
| --- | --- |
| Control de autoridades | 
* Wd: Q1066246
* AlloCiné: 17436
* Epguides: MakoMermaids
* IMDb: tt2548214
* LUMIERE: 139145
* OFDb: 249350
* TMDb: 42025
* TVcom: mako-mermaids-an-h2o-adventure

 |